Pe autostrada A2, pe sensul către Constanța, circulația se desfășoară doar pe banda 1, în urma unui accident.
Centrul Infotrafic din cadrul Inspectoratului General al Poliţiei Române informează că pe autostrada A2 București - Constanța, pe sensul către litoral, la kilometrul 190, localitatea Valea Dacilor, județul Constanța, un autoturism s-a lovit de parapetul median, rămânând pe suprafața de rulare, potrivit Mediafax.
Nu sunt persoane rănite, însă circulația este oprită pe a doua bandă, circulându-se doar pe banda 1.
Nu sunt valori de trafic ridicate, mai arată sursa citată.